पाकिस्तान में आतंकवादियों के खिलाफ सैन्य कार्रवाई  
पाकिस्तान के पश्चिमोत्तर इलाके के कुर्रम एजेंसी में आतंकवादियों के खिलाफ सैन्य कार्रवाई शुरू की गई है।
पाकिस्तान के पश्चिमोत्तर इलाके के कुर्रम एजेंसी में आतंकवादियों के खिलाफ सैन्य कार्रवाई शुरू की गई है।  समाचार पत्र 'डॉन' के मुताबिक कुर्रम एजेंसी इलाके में स्थानीय लोगों को आतंकवादियों की वजह से ही यहां से जाने के लिए मजबूर होना पड़ रहा है। इसे देखते हुए सरकार ने रविवार को इस इलाके में सैन्य कार्रवाई शुरू की।  कुर्रम एजेंसी तोरा बोरा की पहाड़ियों के निकट है, जिसे अलकायदा का प्रमुख गढ़ माना जाता है। रपट के मुताबिक वजीरिस्तान, संघीय प्रशासित कबाइली क्षेत्र (एफएटीए) और खबर पख्तूनख्वा प्रांत के आतंकवादियों ने कुर्रम एजेंसी को अपना मुख्य अड्डा बना लिया है। गौरतलब है कि दो मई को पाकिस्तान में अलकायदा प्रमुख ओसामा बिन लादेन के मारे जाने के बाद से ही सिलसिलेवार तरीके से आतंकवादी हमले हुए हैं।